

## PLANINSKO DRUŠTVO BREŽICE

# vas vabi na izlet na

#### Trdinov vrh (1178 m)

**Odhod v nedeljo, 26. 1. 2025, ob 8:00**

**s parkirišča pred restavracijo Štefanič Brežice**

**Težavnost: lahka (snežna) tura**

**Vodnika: Marko Gramc**, vodnik PZS in **Franci Petelinc**, vodnik PZS.

**Čas hoje:** 5 - 6 ur, višinska razlika po poti 780 m.

**Potrebna oprema:** planinska oblačila in obutev primerna za razmere. Priporočila: pohodne palice.

**Prehrana in pijača:** iz nahrbtnika in v Domu pri Gospodični (822 m).

**Prevoz:** z avtomobili, okvirna cena prevoza 5 €.

**Prijava:** do **vključno petka, 24. 1. 2025** na telefon **040 870 622** (pošlji sms z imenom, priimkom, član PD oz. pokliči za več informacij)

**Opis poti:**

Do izhodišča v Gabrju imamo pol ure vožnje. Od tu imamo eno uro hoje do Doma pri Gospodični, kjer bomo naredili krajši postanek za pijačo. Od Doma do Trdinovega vrha je slaba ura hoje. Da naredimo krožno turo, se bomo iz vrha odpravili proti Domu pri Miklavžu, kjer bom naredili krajši postanek. Od tu se odpravimo nazaj proti Domu pri Gospodični, kjer bomo imeli malico. V dolino do izhodišča je potem še slaba ura hoje.

V primeru zares slabe vremenske napovedi bo tura dan pred odhodom odpovedana.

**Vnaprejšnja prijava je potrebna** zaradi organizacije prevoza.

Če se izleta ne boste mogli udeležiti, se odjavite.

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

**Želimo vam varno in srečno hojo ter lep planinski dan!**